《邑侯王山长携具招游冠山书院》
明代·陈守镔

咫尺拳峰郊外村，考亭讲舍至今存。萧疏石磴初开径，曲折泉流自绕墩。

百里贤人星复聚，千年薪火道常尊。我来搔首云天阔，极目莱芜一点痕。

作者简介：陈守镔，字克棐。澄海人。明思宗崇祯六年（一六三三）贡生。鼎革后不出。著有《茧窝集》。清乾隆修《潮州府志》卷二六、嘉庆《澄海县志》卷一九有传。